Maltemp kbir jolqot lil Veneto
Ir-reġjun ta' Veneto kien milqut minn maltemp kbir, dan wara wkoll li l-inħawi ta' Verona u Vicenza ntlaqtu minn għargħar. Rapporti Taljani qalu li kien hemm 'il fuq minn 120 talba għall-għajnuna wara li l-maltemp ikkawża qlugħ ta' siġar u numru ta' zoni urbani li spiċċaw taħt l-ilma. Infatti wara dan kollu r-reġjun ta' Veneto ddikjara stat ta' emerġenza, bil-ħaddiema kollha tal-għajnuna jinsabu fuq allert għal dak kollu li jista' jinqala.